《咏王霸》
明代·强仕

儒仲有清节，始亦赴徵命。造廷抗高辞，不肯臣万乘。

归来事躬抗，蓬藋掩门径。翩翩故人子，相过容服盛。

一念儿曹羞，客去卧不应。赖有贤妇言，不失初守正。

嘉遁遂终身，清辉两相映。

作者简介：常州府无锡人，字甫登。嘉靖十年举人。由广昌知县迁德州知州。尝结碧山吟社。有《考槃寤歌》、《绮塍集》、《家食编》。